Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: teljesen szabad belátáson alapuló titkosítási felhatalmazással”. [34/1994. (VI. 24.) AB határozat, ABH 1994, 177,
Paragraph Index: 1314

teljesen szabad belátáson alapuló titkosítási felhatalmazással”. [34/1994. (VI. 24.) AB határozat, ABH 1994, 177, 193.] S a „fogalmilag tisztázatlan, bizonytalan jogi kategóriákkal” az államnak „az Alkotmány 8. § (1) bekezdésében foglalt alkotmányos kötelezettsége — az alapjogi jogvédelem garantálása — (...) megkerülhetõvé válik”. [34/1994. (VI. 24.) AB határozat, ABH 1994, 177, 193.] Az Alkotmány 61. § (1) bekezdése szerint tehát a korlátozással nem érintett közérdekû adatok nyilvánosak. A korlátozással szemben formai követelmény, hogy a korlátozásra kizárólag törvényben meghatározott eljárás eredményeként kerüljön sor. Tartalmi követelmény, hogy a korlátozás szükséges és a korlátozással elérni kívánt célhoz képest arányos legyen. Emellett az alapjog érvényesülése érdekében biztosítani kell a nyilvánosságkorlátozás feletti érdemi és hatékony bírói jogorvoslati lehetõséget, melynek a formai kritériumok vizsgálatán túlmenõen ki kell terjednie a nyilvánosságkorlátozás indokoltságának tartalmi vizsgálatára.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes